钦定古今图书集成/明伦汇编/氏族典/第088卷 > 卢太翼
## 钦定古今图书集成/明伦汇编/氏族典/第088卷 > 卢太翼

按《隋书卢太翼传》：“太翼，字协昭，河间人。本姓章仇氏。
七岁诣学，日诵数千言，州里号曰神童。及长，闲居味
道，不求荣利，博综群书，爰及佛道，皆得其精微，尤善
占候算历之术。皇太子勇闻而召之。及太子废，坐法
当死，高祖惜其才而不害，配为官奴，久之乃释。其后
目盲，以手摸书而知其字。仁寿末，高祖将避暑仁寿”
宫，太翼固谏不纳，至于再三。高祖大怒，系之长安狱，
期还而斩之。高祖至宫，寝疾，临崩，谓皇太子曰：“章仇
太翼，非常人也，前后言事，未尝不中，宜释之。”及炀帝
即位，赐姓为卢氏。卒于雒阳。